Watanabe saavutti junioreiden MM-kilpailuissa Limassa 2011 kultaa 200 metrin rintauinnissa ja 4 × 100 metrin sekauintiviestissä sekä hopeaa 100 metrin rintauinnissa. Lontoon olympialaisissa 2012 hän sijoittui 200 metrin rintauinnissa 14:nneksi. Saman vuoden lyhyen radan MM-kilpailuissa Istanbulissa hän sai pronssia 200 metrin rintauinnissa ajalla 2.19,39. Barcelonan MM-kilpailuissa 2013 hän oli samalla matkalla yhdestoista.